Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 1137/11/3309	Trenčín, 10.2.2014
EEČ : 2-28-21-2014

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trenčín zo dňa 10.2.2014, spisová značka 1 Pv 1137/11/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 23.11.2011 v čase o cca 07.40 hod. v mieste XXXXX po tom, ako doviezol ako vodič taxi služby s názvom XXXXX“ na osobnom motorovom vozidle zn. XXXXX XXXXX farby troch zákazníkov do miesta XXXXX pred pekárňou si prisvojil peňaženku čiernej farby s obsahom finančnej hotovosti vo výške cca 1.000,-Eur spoločne s OP, VP poškodeného XXXXX, ktorú si  XXXXX zabudol v mieste predného sedadla spolujazdca počas jazdy v taxíku, následne obvinený peňaženku schoval pod sedadlo vodiča, pričom po krátkej chvíli bol zastavený  poškodeným v mieste XXXXX pri križovatke ciest smerom na XXXXX, kde umožnil poškodenému XXXXX prehľadať taxík, kde i pri prehliadke taxíka poprel poškodenému skutočnosť, že našiel jeho peňaženku, ktorú si schoval pod sedadlo vodiča, kde bola peňaženka poškodeným XXXXX s obsahom finančnej hotovosti vo výške cca 1.000,-Eur spoločne s OP, VP poškodeného XXXXX v mieste pod sedadlom vodiča taxi služby nájdená a uvedená peňaženka bola aj s obsahom  finančnej hotovosti vo výške cca 1.000,-Eur spoločne s osobnými dokladmi poškodeného XXXXX dňa 23.11.2011 vrátená poškodenému XXXXX. 

Uznesením prokurátora Okresnej prokuratúry Trenčín zo dňa 10.2.2014, spisová značka 1 Pv 1137/11/3309, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry Trenčín uznesením sp.zn. 1Pv 1137/11 zo dňa 06.09.2012 podmienečne zastavil trestné stíhanie proti obvinenému XXXXX pre prečin zatajenia veci podľa § 236 odsek 1 Trestného  zákona na tom skutkovom základe, že dňa 23.11.2011 v čase o cca 07.40 hod. v mieste XXXXX po tom, ako doviezol ako vodič taxi služby s názvom „XXXXX“ na osobnom motorovom vozidle zn. XXXXX farby troch zákazníkov do miesta XXXXX pred pekárňou si prisvojil peňaženku čiernej farby s obsahom finančnej hotovosti vo výške cca 1.000,-Eur spoločne s OP, VP poškodeného XXXXX, ktorú si  XXXXX zabudol v mieste predného sedadla spolujazdca počas jazdy v taxíku, následne obvinený peňaženku schoval pod sedadlo vodiča, pričom po krátkej chvíli bol zastavený  poškodeným v mieste XXXXX pri križovatke ciest smerom na XXXXX, kde umožnil poškodenému XXXXX prehľadať taxík, kde i pri prehliadke taxíka poprel poškodenému skutočnosť, že našiel jeho peňaženku, ktorú si schoval pod sedadlo vodiča, kde bola peňaženka poškodeným XXXXX s obsahom finančnej hotovosti vo výške cca 1.000,-Eur spoločne s OP, VP poškodeného XXXXX v mieste pod sedadlom vodiča taxi služby nájdená a uvedená peňaženka bola aj s obsahom  finančnej hotovosti vo výške cca 1.000,-Eur spoločne s osobnými dokladmi poškodeného XXXXX dňa 23.11.2011 vrátená poškodenému XXXXX. 

     Predmetným uznesením bola obvinenému XXXXX určená v zmysle § 216 odsek 2 Trestného poriadku skúšobná doba v trvaní 1 roka. Rozhodnutie nadobudlo právoplatnosť dňom 30.10.2012.

     Obvinenému neboli na čas skúšobnej doby uložené žiadne obmedzenia. Za účelom posúdenia správania obvineného v skúšobnej dobe boli na jeho osobu vyžiadané viaceré správy. 

    Zo správy od Okresného riaditeľstva  PZ, Odbor kriminálnej polície   a Obvodného oddelenia  PZ XXXXX  vyplýva, že obvinený nebol v sledovanom období trestne stíhaný. 

     Obvinený XXXXX nebol v období od 30.10.2012 do 30.10.2013 riešený  Okresným úradom v XXXXX, odbor všeobecnej vnútornej správy v rámci priestupkového zákona. Obvinený vykazuje spáchanie troch priestupkov na úseku dopravy, ktoré nie sú závažnej povahy a všetky boli vybavené pokutou v rámci blokového konania. 

     Zo správy  Mestského úradu XXXXX  nevyplývajú žiadne negatívne poznatky vzťahujúce sa k jeho osobe a správaniu.    

     Z odpisu z registra trestov Generálnej prokuratúry Slovenskej republiky je zrejmé, že obvinený XXXXX nebol odsúdený za trestný čin. 

     Vzhľadom na vyššie uvedené skutočnosti bolo potrebné rozhodnúť tak, že obvinený XXXXX  sa v zmysle § 217 odsek 1 Trestného  poriadku počas skúšobnej doby osvedčil a v jej trestnom stíhaní sa pokračovať nebude. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Rastislav Habáň
prokurátor